《浣香洞》
清代·汪缙

幽溪穿曲窦，洞口树成帷。垂阴生晚吹，散帻坐苔矶。

雨过月稍上，光含万籁希。天水空明里，菡萏相因依。

香气自白昼，夜来静入微。起心欲往求，已觉前境非。

即此悟禅寂，释我胸中机。

作者简介：（1725—1792）江苏吴县人，字大绅，号爱庐。诸生。为学通儒释，作《无名先生传》，谓先生讲学不朱不王。又作《撞庵先生记》，自称学无墙壁，行无辙迹。工诗文，受袁枚称道。有《二耕草堂集》、《汪子文录》。